
CAPITOLUL I 
PILEX STIE MULTE 


Trappeurul ascultase cuvintele lui Roscos cu atentie. Calmul 
lui contrasta puternic cu volubilitatea tânărului marsiliez. Era si el 
francez, dar un francez care mostenise multe din calitátile 
britanicilor, printre care si acel sânge rece renumit іп lumea 
întreagă. 

— Aştept cu plăcere întrebarea d-voastră răspunse el, şi dacă- 
mi va sta în putere voi răspunde afirmativ. 

— Domnule Pilex, începu Roscos, motivul călătoriei noastre în 
Canada îl cunoşti. Pentru ca să izbândim avem nevoie de un om 
priceput care să ne ajute să cutreierăm ţara. Eşti dispus să intră 
în serviciul nostru? Vei primi un salariu lunar şi în caz că 
descoperim comoara o primă specială... 

— Cu mare drag, tinere, răspunse Fără-Sete. Iniţiativa voastră 
este dintre acelea care pasionează un aventurier ca mine. A găsi 
nişte oameni răpiți de indieni şi să descoperi o comoară 
fabuloasă iată două tinte superbe. Si sper că prima mea va fi 
atât de mare încât să-mi permită să mă retrag pentru totdeauna 
din această ţară şi să mă reintorc în Franţa ca să-mi termin 
zilele. 

Antonin si Luc strânseră mâna trappeurului cu efuziune iar 
Patrick Bon îl îmbrăţişă. 

Echipa numărul 2 avea acum un om în plus, un ajutor nespus 
de preţios, care colindase tara în lung si lat şi cunoştea atât 
locurile cele mai ascunse cát si náravurile oamenilor albi si cu 
pielea rosie. 

Se hotărî ca echipa să pornească imediat neavând се căuta pe 
Munţii Stáncosi. 

Pilex spusese un cuvânt inteligent pe care lumea toată îi 
aproba: 

— Trebuie să descoperim întâi urmele familiei Lion, căci 
comoara va veni de la sine. Pornind după comoara, vom pierde 
luni 
întregi, fără să facem nimic, căci planurile voastre nu indică 
nimic precis. 

Având în vedere declaraţiile trappeurului, echipa hotărî să se 
îndrepte spre lacul Crucii. Drumul de aproape o mie de kilometri 

nu-i speria. Aveau siguranta cá vor izbándi. Merinde aveau 
suficiente pentru са să se încumete să meargă patru sute 
kilometri prin munţi până la trecătoarea Vânătorilor. 

— Acum toată lumea la culcare, spuse Roscos. Odihniţi-vă bine 
căci mâine dimineaţă pornim la drum. Itinerariul nostru cuprinde 
Munţii Stâncoşi, trecătoarea Vânătorilor, lacul Crucii, fortul St. 
James si Oceanul Pacific, deasupra paralelei 55? latitudine 
nordică. 

Nimeni nu obiectă nimic, şi se retraseră în corturi, pe paturile 
de iarbă uscată si înveliţi în pături. 

A doua zi dis de dimineaţa, primul care se trezi fu Pilex. 
Soarele abia răsărise şi întunericul nu se împrăştiase bine. ΕΙ 
intra prin corturi şi trezi echipa care în câteva minute se pregăti 
de plecare. 

Şi caravana se mişca din loc. Pilex, în calitatea lui de ghid 
mergea în frunte iar Patrick Bon în urmă. Cei doi cercetaşi 
alergau de la unul la altul, întrebându-i câte ceva. Munţii 
Stâncoşi sunt accesibili unei caravane. Potecile mişunau şi un 
cunoscător al locurilor putea să se descurce uşor. Ceea ce era 
tocmai cazul lui Pilex. Chiar din prima zi, cercetaşii se felicitau de 
angajarea lui, căci prin câteva poteci ascunse celui mai ager ochi 
şi printr-un defileu de o construcţie superbă el le economisi un 
drum, care în mod normal ar fi necesitat peste două zile de marş. 

— Nu vá bucurati prea mult, le spuse trappeurul. Nu uitaţi că 
avem de mers aproape o mie de kilometri prin munţi, şi oricât aş 
ştiu eu nu vom putea câştiga de cât maximum şase zile avans. 
Hrana cumpărată de la oraş poate să rămână neatinsă. Hei, în 
munţi, ne putem hrăni şi cu vânat. Păsările şi animalele forfotesc 
şi este păcat să nu profităm de o asemenea pomana. 

Sfatul trappeurului fu ascultat şi tinerii găsiră o minunată 
distracţie în vânat. Luc Badoit mai ales mânuia pusca ca un mare 
maestru şi regulat venea cu tolba plină. Pilex era vesel ca şi cum 
povara anilor fusese luată de pe umeri lui şi mergea cântând 
cântece de demult pe care tineri le auzeau pentru prima oară. 


CAPITOLUL II 
O NOAPTE DE GROAZÁ 


Trecuserá două săptămâni de mers prin munţi. Călătoria 
fusese plácutá si lipsitá de cel mai mic incident. 

Desi departe de civilizatie, іп plin masiv al Muntilor Stáncosi, 
tinerii nostri cercetasi, acumulaserá cunostinte, care nu se pot 
obţine pe băncile şcolii, ci numai printr-o călătorie. Intr-o 
dimineaţă, Luc şi Patrick Bon plecară la vânat, mergând paralel 
cu caravana rămasă în supravegherea lui Pilex şi Roscos. Intre ei 
şi ceilalţi erau un spaţiu de minimum trei kilometri, intenţionat 
ales pentru ca animalele şi păsările să nu se sperie de tropăitul 
cailor. Carabinele lor tunau la intervale regulate şi tolbele se 
umpleau văzând cu ochii, anunțând o copioasá masă pentru 
prânz şi seara. 

Deodată, împuşcăturile nu se mai auzeau. Trecură câteva 
minute şi tăcerea nu fu întreruptă. Pilex şi Roscos erau nelinistiti. 
Se temeau amândoi să nu se fi întâmplat ceva celor doi vânători. 
Opriră caii şi aşteptară, sperând să primească în fine un semn de 
viaţă de la cei doi. Tocmai când disperarea lor ajunse la culme şi 
intenționau să lege caii de pomi са să plece în căutarea lor, 
văzduhul fu străbătut de vocea puternică a lui Patrick Bon. Era 
un semnal pentru o-i chema iar locul unde se găseau vânătorii fu 
indicat printr-un toc puternic. 

Cuprinşi de o mare curiozitate, trappeurul şi Antonin se 
îndreptară spre acel loc. Când sosiră, se văzură la marginea unei 
prăpăstii. Focul continua să ardă însă cei doi vânători nu se 
zăreau. Un râset puternic izbucni din fundul prăpastiei a cărei 
adâncime nu era prea mare. Vânătorii erau colo jos, lângă un 
mare tufiş şi le făceau semn să coboare. 

— Ne-am îmbogăţit, strigă Luc. Am descoperit o mină de 
aramă! Veniti să o vedeţi. 

Chiar asa era. Cei doi vânători impuscaserá o pasăre care 
căzuse în prăpastie, tocmai în tufişul lângă care erau acum. Bon, 
natură economă, nu voi să renunţe la pasărea aceia care costase 
un glonte şi căutară un drum ca să ajungă în fundul prăpastiei. 
Cale bătută nu există. Fură nevoiţi să coboare ţinându-se de 
tufişuri. Ajunseseră cu bine şi amândoi alergară spre tufiş. La un 
pas de tufiş, Luc se împiedecă şi arma lui lovi zidul stâncii, 

redând un sunet metalic. Fără să vrea, acest zgomot; îi 
determină să se ийе mai atent si descoperiseră astfel 
zăcămintele de aramă. Bon iesise din prăpastie, aprinse focul si- 
şi chemá tovarăşii. 

Pilex se apropie, cerceta mina şi zise cu mare veselie în voce: 

— Picior omenesc nu a călcat încă pe aici. Mina este a noastră 
şi vă pot spune că oricât de mare ar fi comoara, nu întrece în 
valoare cuprinsul acestor zăcăminte de aramă. Copiii, suntem 
arhimilionari!... 

Nimeni nu mai zise nimic. Vorbele lui Pilex îi făcuse pe toti 
knock-out îşi reveniră repede din emotie şi urmând sfatul lui 
Pilex acoperiră intrarea minei cu îngrijire iar trappeurul notă 
poziţia, pentru ca să-i fie uşor să o regăsească. Se decisese ca 
imediat ajunşi în fortul St. James să declare descoperirea minei 
pentru a obţine actul de proprietate şi folosinţă. 

Reveniră agale pe drumul mare şi continuară călătoria fără 
alte întâmplări mai importante. 

Ajunseră în fine la trecătoarea Vânătorilor. Călătoriseră patru 
sute de kilometri, într-un cadru feeric, în linişte şi calm. Nu 
întâlniseră picior de ora, fie el alb sau indian si nici nu-i simtirá 
lipsa. Pilex era un tovarăş de drum admirabil. Ştia să 
povestească mai bine ca nimeni altul şi aventurile lui ar fi putut 
forma cuprinsul unui pasionant roman. Seara, la lumina focului, 
care pâlpâia vesel cei patru şedeau ore întregi iar Pilex îşi 
depăna amintirile, mulţumit că are un asemenea auditoriu select. 

În trecătoarea Vânătorilor, ei nu se opriră decât o oră. Trecură 
pe la han, unde Pilex se informă dacă indienii Chipawi fuseseră 
văzuţi prin partea locului. Răspunsul fu negativ, căci indienii nu 
cutezau să se apropie de acest han care era înarmat mai abitir 
ca o fortăreață. 

Ei nu făcură nici o cumpărătură, proviziile lor fiind suficiente. 
Doar Pilex dădu pieile adunate în parcursul călătoriei şi primi o 
sumă de bani şi câteva sute de gloanţe. 

Prietenii noştri îşi organizaseră viaţa în acest mare raid prin 
Munţii Stâncoşi de o manieră excelentă. Pilex conducea mereu 
iar Patrick Bon era maestrul bucătar. El putea totuşi să vâneze, 
făcând echipă cu unul din cei doi cercetaşi. Caravana se punea în 
mişcare odată cu răsăritul soarelui şi se oprea când întunericul 
nopţii devenea opac. In cantonament - nu toată lumea dormea. 
Fiecare făcea de gardă, câte două ore, cu începere de la orele 
zece. Pilex intra în gardă la orele patru, când de altfel se scula 
singur, nemaiputând să doarmă peste această oră. 

Deşi până іп prezent, nu se întâmplase nimic, echipa nu 
renuntase la sistemul gardei şi bine le prinse această precauţie, 
căci altfel ar fi riscat, într-o noapte să fie măcelăriți până la unul 
în corturile lor. Trecătoarea Vânătorilor fusese lăsată de mult în 
urmă. Kilometrii erau mácinati metodic şi până la lacul Crucii mai 
erau patru zile de mers, după spusele lui Pilex. 

In seara aceia, toată lumea era mai obosită ca de obicei. 
Călătoria se efectuase numai prin poziţii periculoase, abrupte. La 
fiecare pas, moartea amenintase pe călători dar totul fusese 
trecut cu succes datorita vigilentei lui Pilex. Grupa cantonase 
înainte de apusul soarelui, pe marginea unei prăpăstii, 
neîndrăznind să meargă mai departe la lumina lunii şi a stelelor. 
Mâncară repede şi fiecare îşi făcu patul pentru a se culca 
imediat. Primul de gardă era Luc, care bombănise totdeauna 
împotriva politei acesteia de a i se rápi în mod inutil două ore de 
somn. Totuşi Luc îşi făcea conştiincios misiunea şi cu carabina pe 
umăr se plimba două ore întregi, de la un colţ al lagărului până la 
celălalt. In seara aceia, însă totul era pe dos. El nu avea putere 
să ţină arma pe umăr şi nici picioarele nu erau solide ca să şadă 
două ore neîntins. Convins cá nu se va întâmpla nimic, veni 
lângă focul care era pe stinse, mai aruncă două trei vreascuri şi 
se lungi pe jos. Nu pusese însă capul bine pe pământ şi sări ca 
electrizat. Alergă spre cortul lui Pilex, care dormea bustean şi-l 
trezi scuturându-l vârtos, 

— Am auzit zgomot de paşi, spuse el, la o foarte mică 
distanţă. 

Pilex nu aşteptă să i se repete de două ori. leşi afară din cort 
cu carabina în mână şi îşi lipi urechea de pământ. Auzi şi el acel 
aş zgomot şi ordonă lui Luc să trezească şi pe ceilalţi doi. Fiecare 
se pregăti, încărcându-şi armele iar Fără Sete aproape că stinse 
focul. 

— Când vor veni indienii, spuse el trebuie să creadă că 
dormim tun cu toţii. Să trageţi când voi striga „foc”, şi vedeţi să 
tintiti bine. 

Есһіра noastrá veghea іпіг-о singurá directie. Eventualitatea 
unui atac pe la spate era înlăturată din cauza prăpastiei a cărei 
adâncime era de câteva sute de metri. 

Minutele treceau încet iar zgomotul paşilor se auzea tot mai 
apropiat. Apoi, deodată nu se mai auzi nimic. Indienii probabil că 
se opriseră şi ţineau sfat cum să atace. 

— Atacul se va produce abia peste o oră, şopti Pilex. Ei vor să 
ne lase răgazul să dormim cât mai bine, pentru ca să nu rişte 

nimic. 

Şi într-adevăr o oră întreagă nu se auzi nimic. Focul continua 
să ardă, nu cu flăcări mari. Arunca totuşi suficientă lumină 
asupra redusului spaţiu al lagărului încât să poată fi zărit oricine 
s-ar fi apropiat. 

Trecuse de miezul nopţii când Pilex făcu semn tuturor să fie 
gata. Cam la vreo douăzeci de metri de foc apăruseră mai multe 
umbre. Nu erau indieni cum crezuse echipa noastră, ci oameni 
albi. Mergeau încet cu armele gata să tragă. Pilex îi numără 
repede. In total erau opt. 

— Câte doi de fiecare, spuse el. Să trageţi fără de milă, căci 
altfel ne exterminá ei pe noi. Aceşti banditi sunt mai cruzi de cât 
ріейе roşii care crutá copiii şi femeile. 

, Banditii se apropiau mereu. Mai erau la vreo cinci metri de foc. 
In acel moment se auzi o voce tunătoare care strigă: 

— Foc! 

Patru detunáturi spintecară liniştea nopţii şi primii patru 
bandiți cázurá cu fata la pământ. Mai urmară alte patru 
detunături, aproape simultan şi întreaga bandă era stârpită. Cei 
patru oameni îşi făcuseră datoria cu prisosintá. Ochiseră atât de 
bine încât nici unul dintre bandiți nu scápá cu viaţă. Inainte de а 
trece fiecare în corturile lui cei patru exploratori făcură o groapă 
mare unde aruncară cele opt cadavre. 

A doua zi, toată lumea se sculă mai târziu. Chiar Pilex, omul- 
ceasornic. Oboseala însă spusese şi asupra lui odată cuvântul şi 
în loc de ora patru se trezi la orele şase. Dormise doar cinci 
ceasuri. 

Amintiri din noaptea de groază petrecută erau cele opt 
carabine ale bandiţilor, toate de model nou, pe care fără nici un 
scrupul Pilex le împacheta şi le puse pe un cal de povară. 

După ce luară o gustare frugală, călătorii noştri porniră veseli 
la drum spre lacul Crucii unde aveau să sosească peste patru 
zile, fără ca să li se mai întâmple nimic pe drum. 


CAPITOLUL 111 
FORTUL ST. JAMES 


Am lăsat echipa 1, condusă de indianul Wabask pornind de la 
Edmonton cálare spre lacul Sclavilor. Drumul era de douá sute 
kilometri si fu acoperit în câteva zile. 

La lacul Sclavilor ei nu putură obţine nici o lămurire precisă. Se 
ştia din auzite, de masacrarea unei caravane de către indienii 
Chipawi, dar totul se petrecuse lângă lacul Crucii, în apropiere de 
fortul George. Wabask cunoştea drumul şi până acolo. Aproape 
şase sute de kilometri de parcurs, într-o ţară, cu care singurul 
mijloc de locomotie era caravana, calul sau picioarele. De 
călătorie cu trenul, nici vorbă măcar. Prietenii nostri se 
resemnară repede, făcură proviziile necesare şi porniră la drum 
cam în aceiaş zi în care echipa 2 poposea la hanul din 
trecătoarea Vânătorilor. Distanţa era egală pentru amândouă 
echipele, cu deosebirea că grupa Roscos călătorea numai prin 
munţi, în timp ce echipa Leonec prin câmpii şi munţi. 

Ştim ce s-a petrecut cu exploratorii prin munţii Stáncosi, pe 
care i-am lăsat la patru zile depărtare de lacul Crucii. Să vedem 
acum ce s-a întâmplat cuplului Leonec-Raquet. 

Călătoria lor fu lipsită complect de orice incident. Indianul 
Wabask era un om de o prudenţă rară, care cunoştea tot ceea ce 
este necesar pentru a transforma o cale lungă cu numeroase 
popasuri într-o plimbare agreabilă. Se mergea numai pe lumină, 
cu o iutealá acceptabilă iar seara se cantona în locuri propice şi 
inatacabile. Wabask avea darul de a găsi văgăuni, peşteri, în 
care echipa dormea în siguranţă. 

Singurul intermezzo al acestei călătorii fu întâlnirea, cam pe la 
mijlocul drumului cu o caravană care se îndrepta spre Pricetown, 
oraş situat la opt sute kilometri depărtare. Caravana era 
compusă din patru căruţe, dintre care una aparţinea unei familii 
italiene. Membrii acestei familii cunoşteau pe Vesuvio, omul de 
încredere al lui Celestin, însă nu mai auziseră de el aproape de 
un an. Ştiau însă că Vesuvio are un frate la fortul St. James, care 
putea să le dea informaţii suplimentare. 

Şi după câteva săptămâni de mers, grupa Leonec ajunse la 
Lacul Crucii. Acest lac este de o adâncime neobişnuită şi din 
cercetările geologice făcute reiese că provine dintr-o mare 

гиреге de nori care a inundat pe vremuri acel tinut. Ара, іп 
drumul ei, a întâlnit o vale adâncă si a rămas locului, dând 
naştere acestui lac al Crucii, la fundul căruia, legenda populară 
pretinde că se găsesc sute de cadavre, victime ale acelei 
inundaţii teribile. De aci şi numele lacului, căci majoritatea 
victimelor erau pioneri creştini. Se mai spune, că după formarea 
acestui lac a avut loc o mare procesiune şi că în fundul lui s-au 
aruncat zeci de cruci, în memoria celor dispăruţi. 

Dar pe Leonec si tovarăşii lui nu-i interesa lacul şi legendele 
care circulau asupra lui. Pe el, îl preocupa fortul St. James, unde 
se găsea fratele lui Vesuvio. Se îndepărtară deci aproape imediat 
şi luară drumul spre fortul St. James. De data aceasta nu mai 
trebuiau să meargă pe poteci înguste, ci pe o şoseaua largă, 
făcută de pionerii din fort. Inaintea lor, cam la o aruncătură de 
puşcă, înainta agale un grup tot călare. Leonec se uită cu 
binoclul şi bucuros exclamă: 

— Grupa 2 este înaintea noastră. După atâtea zile de 
singurătate, este o plăcere să schimbăm câteva cuvinte cu 
adversarii noştri. Copii, o goană de cal ne separă de ei!... Ce-ar fi 
dacă i-am ajunge? 

Toată lumea acceptă, chiar şi indianul care nu ştia despre ce-i 
vorba şi porniră în galop. 

Tropăitul cailor fu sesizat de Pilex, care atrase atenţia lui 
Roscos că sunt urmăriţi. Acesta uitându-se mai bine, distinse pe 
cei doi prieteni şi ordonă ca echipa să oprească. Peste două 
minute, cele două tabere erau împreunate. După imbrátisárile de 
rigoare, urmară prezentările lui Pilex şi Wabask. 

Apoi, Roscos spuse râzând: 

— Mai spune că te ţii de urma noastră, Leonec? Nu a fost 
vorba că te duci spre Lacul Sclavilor? 

— M-am răzgândit în drum si am venit după tine, răspunse 
Leonec. Cum aţi călătorit? 

Roscos atât aşteptă. Incepu să povestească călătoria pas de 
pas şi nu uită să vorbească şi de descoperirea minei de aramă. 
Se oferi fráteste să împartă comoara aceia cu prietenii săi iar Luc 
şi Patrick Bon îl imitară. Apoi descrise cu mare bogăţie de 
amănunte atacul banditilor şi sfârşitul lor tragic. 

La rându-i, Leonec povesti călătoria, omiţând însă intenţionat 
discuţia cu italienii din caravană şi descoperirea făcută. 

Dărnicia descoperitorilor minei îi atátase ambiția şi acum el 
voia să găsească singur comoara şi familia Celestin pentru ca să 
aibă şi el ce să ofere la împărţeala comună. 

Ín glume si rásete, ei ajunserá la fortul St. James. Intrará bine 
dispuşi, fiecare grupă alegându-şi locul de cantonament. 

Comandantul fortului, un ofiţer tânăr, scoţian de origină, 
aflând de sosirea a două echipe de exploratori, trimise câte un 
soldat să-i invite pentru masa de seară, la el acasă. Francezii 
acceptară cu plăcere. Mai aveau înainte vreo opt ore de libertate 
pe care voiau să le folosească pentru a vizita fortul şi a cere 
informaţii asupra masacrări caravanei lui Celestin Lion. 

CAPITOLUL IV 
SPOVEDANIA UNUI MURIBUND 


Dar în timp ce toată lumea căuta la întâmplare, întrebând fie 
metişi sau indieni, Jean Paul Leonec merse direct la ţintă, întrebă 
unde sade un italian anume Vesuvio şi i se răspunse că este 
bucătarul garnizoanei. Un soldat amabil îl conduse în locuinţa 
acestuia. Vesuvio era acasă, în pat. El suferea de friguri şi boala 
se inráutátise. 

Doctorul fortului pretindea că sunt puţine speranţe de salvare 
şi vru să-i interzică să vorbească bolnavului. Leonec îi explică 
însă despre ce este vorba, emițând chestiunea comorii şi 
relevând doar latura generoasă a chestiunii: salvarea unei familii 
albe din mâinile pieilor roşii. Doctorul consimti, rugând pe tânăr 
să vorbească puţin pentru a nu obosi pe muribund. Leonec 
promise şi pătrunse în camera bolnavului. Inima-i bătea puternic. 
Ceva îi spunea că secretul enigmei este ascuns în gândul 
bucătarului fortului St. James. 

In câteva cuvinte, el îi explică scopul vizitei şi-l întrebă dacă 
primise sau nu vreo veste de la fratele lui. Ochii bolnavului 
aruncară asupra tânărului o privire de simpatie şi răspunse cu 
voce stinsă: 

— Signor, nu mai am primit veşti de la fratele meu de câteva 
luni, când după vrea trei zile de la atac, în cursul căruia fusese 
grav rănit. Indienii Chipawi nu i-au omorât, ci i-au luat cu ei. Nu 
ştiu locul unde au fost duşi. Singurele vorbe care au ajuns la 
urechile mele sunt: ,Devil/'s passage". Poate că acolo au fost 
duşi sau pe acolo au fost trecuţi. Pe unde vine această trecătoare 
a diavolului nu pot preciza, deşi am întrebat multă lume de prin 
partea locului. Tinere, eu sunt cu un picior în groapă! Frigurile nu 
iartă pe aci. Până la moarte má voi ruga să izbándesti şi să-mi 
salvezi fratele din ghearele indienilor. 

Convorbirea se sfârşise. Bolnavul abia mai respira. Leonec 
părăsi camera emoţionat, lăsând pe doctor să-şi continue opera 
de ajutorare. Doctorul nu rămase mult. 

După un minut, părăsi şi el casa spunând tânărului: 

— Vesuvio a închis ochii pentru totdeauna. Toată ştiinţa mea 
nu mi-a folosit ca să-l salvez. 

іп gândul lui, Leonec se felicită cu bucurie. Venise la timp 

pentru ca sá afle un secret care valora cát toatá comoara. Duelul 
lui cu Roscos era ca şi câştigat, fiindcă numai el stia unde trebuie 
sá meargá ca sá gáseascá pe Celestin Lion. 

— Dar unde se aflá aceastá trecátoare a Diavolului? se intrebá 
el. Va sti cineva sá mi-o arate? Wabask? Sau Pilex? Mai am timp 
sá má decid!... 

CAPITOLUL V 
UN NOU PACT 


Comandantul fortului fácuse mari pregátiri іп cinstea noilor 
sositi. Masa fu copioasă iar Patrick Bon aprecia calitatea 
bucatelor si gustul vinului. 

După masă, se servi o cafea delicioasá şi toată lumea felicită 
pe ofiţer de frumoasa primire. 

— |mi pare rău са nu v-am oferit mai mult, spuse el. Dacă 
bietul Vesuvio era sănătos... 

— Cum aţi spus? întrebă Roscos. Vesuvio? 

— Da, Vesuvio... Acesta-i numele bucătarului meu bolnav de 
friguri de câteva săptămâni. 

— Tinde locuieşte? întrebară toţi tinerii deodată.. 

— In a treia casă pe dreapta, răspunse comandantul mirat din 
ce în ce mai mult. Vă pot conduce chiar eu dacă vreţi să-l vedeţi. 

Toată lumea se îndreptă spre casa bucătarului. Nimeni nu 
intră, căci o bătrâna îi anunţă cá Vesuvio încetase din viaţă, încă 
de la orele trei după amiază. 

Ştirea aceasta căzu ca un trăsnet. Fiecare dintre băieţi deveni 
trist, iar Leonec începu să blesteme soarta care-i adusese atât de 
târziu pe urmele acestui om. 

— Trebuie să ne resemnăm, murmură Roscos. Avem suficiente 
elemente ca să ne ajungem ţinta. 

— Bineînţeles că da, dar acest om ne-ar fi luminat calea prin 
mărturisirile lui, răspunse vicleanul Leonec. Acum continuăm să 
bâjbâim mereu prin întuneric. 

Luc Badoit era aproape furios iar Victor Raquet care nu stia de 
demersul lui Leonec blestema într-una. Cei patru prieteni şi 
statul lor major salutară pe ofiţer şi se îndepărtară, anunțând cá 
dis de dimineaţă vor porni din nou la drum. 

Inainte de a se separa, Antonim Roscos opri pe Leonec pentru 
a-i spune ceva. 

Discuţia lor fu animată şi prietenii lor inteleserá că se discutau 
lucruri grave. Uneori, le parveneau la ureche cuvinte din această 
discuţie. Nu erau curioşi însă, ştiind că până la urmă vor afla 
ceea ce se vorbise. Convorbirea dură cinci minute. La sfârşitul ei, 
ca şi cum se ajunsese la o înţelegere perfectă, cei doi prieteni şi 
rivali se despártirá strângându-şi mâinile. 

— Între mine si Leonec, spuse Roscos pe drum prietenilor lui, 
s-a încheiat un nou pact. Dacă o echipă găseşte comoara şi 
cealaltă tabără pe prizonieri, atunci impártim fráteste. Dacă însă 
aceiaşi echipă, găseşte amândouă lucruri, împarte după cum 
vrea. Eu dacă voi găsi comoara şi pe Celestin Lion voi împărţi în 
părţi egale. 

Cam aceleaşi vorbe, spunea şi Jean Paul Leonec echipei lui. 

... Ceea ce înseamnă că nu era nevoie de un pact între aceşti 
nobili tineri. 


15 


CAPITOLUL VI 
DEVILL'S PASSAGE 


іп amándouá taberele іп seara aceia, somnul nu veni decát 
mult mai târziu. Roscos tinu o sfátuire cu Oliver Pilex, Bon şi 
Badoit. In cursul zilei aflase cá indienii Chipawi de sub 
conducerea lui Kory-Kory erau refugiati pe coasta Pacificului. 
Bătrânul Peter îi sfătui să treacă prin St. Unite si cu trenul să 
meargă până la unul din marile porturi. Altfel călătoria prin 
Canada risca să dureze multe luni, mai ales că în curând vremea 
urma să se strice. Cu un vas închiriat la San Francisco bunăoară 
se putea mai uşor ajunge în labirintul de insule de pe coasta 
Pacificului. 

A doua zi, echipele se salutară. Antonim Roscos divulgase 
planul sáu iar Leonec spusese cá se îndreaptă spre Devill's 
Passage. 

Pilex ciuli urechile la acest nume şi întrebă: 

— Dar de acolo unde vă mai duceti? 

— Vom vedea de la caz la caz, răspunse tânărul care mult mai 
târziu avea să înţeleagă aceste vorbe. 

Pilex binevoitor îi dădu anumite lămuriri topografice pe care 
Leonec le primi cu plăcere, deoarece completau de minune 
vorbele lui Wabask care-i explicase ruta în cursul consfătuirii de 
aseară. Până la Devill's Passage nu aveau nici un mijloc de 
locomotie de cât caii şi îi trebuiau minimum patruzeci de zile ca 
să ajungă. Calea cea mai bună era lângă malul drept al fluviului 
Dexter până la fortul Graham, ultim vestigiu al civilizaţiei 
europene. De acolo, făcând spre stângă se intra în teritoriile 
indienilor Cree şi Chipawi, în care albii rare ori se încumetaseră 
altă dată. Acum se putea mai uşor călători cu oarecare prudenţă, 
căci acele triburi erau quasi stârpite. 

Membrii celor două grupe se imbrátisará dându-şi întâlnire în 
şase luni la Quebec, oricare ar fi rezultatul cercetărilor lor. 

Şi fiecare echipă porni la drum, în direcţii deosebite. Vom 
reveni în grupul Roscos mai târziu şi vom întovărăşi la drum pe 
Leonec şi compania. Urmând sfaturile primite şi cáláuziti de 
abilul Wabask, echipa 1 urmă întocmai itinerariul indicat. După 
douăzeci de zile, părăsiră malul drept al fluviului Dexter şi după 
alte cinci zile trecură de fortul Graham. Fácurá o provizie 

suplimentará de gloante care urma sá le fie inutilá de altfel, cáci 
nici un ағас nu se produse atât la ducere cât si la întoarcere. 

Odată intraţi în aceste teritorii, Wabask devenise de-o veselie 
exuberantă. Omul era la el acasă şi ştia fiecare colţ de pământ 
pe degete. In fine la capătul celor patruzeci de zile, sosiră la 
poalele unui munte. Indianul le spuse că Devill's Passage era la o 
aruncătură de puşcă. Intr-adevár nu merserá nici jumătate oră si 
Wabask le arată o trecătoare prin munţi. Ei se angajară în ea, dar 
după un sfert de oră constatară cu surprindere că drumul le este 
închis de o stâncă masivă. 

Numele trecătoarei fusese dat pe vremea luptelor dintre 
englezi şi francezi. Un regiment francez intrase în acea 
trecătoare fără de ieşire aparentă, urmărit de englezi. Lupta 
părea inutilă şi englezii se pregătiră de asediu, cunoscând 
poziţia. A doua zi, spre marea lor surpriză nu zăriră nici un picior 
de francez în trecătoare. După cum era şi firesc, negăsind nici o 
explicaţie logică botezaseră trecătoarea cu numele Diavolului.. 

Leonec nu ştia ce să creadă. Abia acum înţelegea vorbele lui 
Oliver Pilex. Pierduse patruzeci de zile ca să facă un drum inutil. 
Amărât intră în cortul lui şi se întinse са să adoarmă. Parcă în silă 
aruncă o privire spre planurile date de notarul Chantin. Nu privi 
mult, căci ieşi afară urlând ca un nebun. Ceilalţi îl înconjurară, 
aşteptând explicaţii. Dar în loc să vorbească, Leonec fugi spre 
stânca cea mare care închidea drumul trecătoarei. Scoase planul 
şi se mai uită odată atent. Apoi începu să pipăie o piatră mare. 
Nu obtinu nimic, trecu la alta, apoi la alta, fără să găsească ceea 
ce căuta. Deodată, un strigăt de mare emotie scapă de pe buzele 
tuturor. Apăsând cu mâna pe un bolovan învecinat cu stânca, se 
făcu o mare deschizătură în masiv. 

Imediat, Totor Raquet lumină cu lampa lui electrică. 
Deschizătura dădea într-o galerie îngustă pe care puteau merge 
patru oameni unul lângă altul. Ei nu merseră nici douăzeci de 
metri, când văzură o baricadă curioasă. Opt cufere de fer, 
aşezate unul peste alte altul închideau drumul. O emoție 
puternică cuprinse pe cei patru oameni şi câteva secunde tăcură. 
Apoi, Victor Raquet nu se mai putu abtine şi începu să 
dántuiascá repetând într-una: 

— Comoara! Comoara! 

Intr-adevăr era comoara indienilor din tribul Cree. Leonec se 
apropie şi zări pe unul din cufere un plic. Cu o mână tremurândă 
îl desfăcu şi citi: 

Scumpii mei nepoti, 


Nu stiu dacá la citirea acestor ránduri mai sunt ín viatá. 
Comoara aceasta este inestimabilă şi să o împărțiți fráteste. 
Amândoi sunteți copiii ai fiicelor mele si vă binecuvântez din 
toată inima, Jean Paul Leonec şi Antonin Roscos. Aveti grijă de 
verii voştri, Pierre şi Lucia. 


CELESTIN LION 


Leonec nu-şi putu reţine un strigat de surpriză. Antonin Roscos 
era vărul lui! lată o ştire care valora enorm. 

Chiar în aceiaş zi, echipa 1 părăsi ţinutul având cele opt cufere 
încărcate pe cai. Drumul până la fortul St. James se petrecu fără 
incidente. Acolo, comandantul fortului le puse la dispoziţie o 
gardă de zece oameni, care să-i conducă până la Edmonton. 

Drumul se desfăşură în condiţii normale şi de la Edmonton 
echipa luă trenul după ce răsplăti regeste garda care-i insotise. 

După două zile de mers cu trenul, grupul celor patru sosi la 
Quebec, cu opt zile înainte de termenul fixat de Antonin Roscos. 

Pierre Paul Leonec se hotărâse să aştepte sosirea vărului lui şi 
abia după aceia să pornească mai departe în căutarea rudelor lor 
răpite de Chipawi. Voia de data aceasta să colaboreze cu vărul 
lui şi să impárteascá în doi laurii victoriei. 

CAPITOLUL VII 
ZANDUM 


Echipa 2, sub conducerea lui Pilex strábátu іп câteva zile 
drumul până la fluviul Fraser. Acolo, ei fácurá două plute mari, pe 
care încăpură tot materialul lor şi caii. Apa acestui mare fluviu 
canadian îi duse agale în spre sud, fără nici un incident 
memorabil. Pe prima plută erau oamenii şi o parte din provizii iar 
pe a doua cei patru cai. Hrănirea cailor se făcea mai greu şi 
numai seara când plutele erau trase la mal. 

Bătrânul Pilex se dovedea pe zi ce trece de tot mai mare 
utilitate. Era expert în toate. într-o bună zi, Luc Badoit fu intepat 
de o insectă şi spre seară îl cuprinseră frigurile. Fără Sete îl 
vindecă prompt, făcându-i o incizie. 

Călătoria pe fluviu dură opt zile si ingádui tinerilor să înveţe 
multe lucruri interesante, expuse cu pricepere de Oliver Pilex. 

La o bruscă cotitură a fluviului Fără Sete ordonă debarcarea. 
Plutele fură trase la mal şi proviziile fură încărcate pe cai. După 
alte trei zile de mers pe drumuri nebătătorite de oameni, Pilex le 
arată de pe vârful unei coline, un oraş în vale. 

— Este oraşul Eldridge, limită de frontieră a Columbiei 
Canadiene. De acolo, vom porni cu trenul tot spre Sud şi vom 
pătrunde pe teritoriul Statelor Unite după 30 ore de călătorie. 
Drumul nu este prea lung, dar nu avem trenuri rapide la 
dispoziţie. De la Bridgetown, din statui Arkansas, vom lua un tren 
rapid, care ne va duce ca un fulger până la San Francisco. 

Spre seară, echipa ajunse la Eldridge. Bătrânul trappeur sfătui 
pe Antonin Roscos să-şi vândă caii, inutili, de acum în colo. 
Marsiliezul îl ascultă si cu banii incasati cumpără bilete de tren 
până la Bridgetown. Pilex vându şi cele opt carabine ale 
banditilor din munţii Stâncoşi şi împărţi banii cu Patrick Bon. 

De la Eldridge până la Bridgetown drumul fu monoton. Trenul 
mergea mult prea încet, din cauza terenului muntos. Chiar după 
o jumătate oră de la sosirea în oraşul american, ei se suiră în 
rapid care nu făcuse staţie decât un singur minut şi a doua zi 
spre seară debarcară în portul San Francisco. 

A doua zi, după o noapte de odihnă bine meritată, Pilex şi 
Roscos, se îndreptară spre port iar ceilalţi doi plecară să se 
plimbe prin oraş. 


19 


Intentia lui Pilex era de a angaja o barcá motor, cu care sá 
călătorească pe lângă coastă până la locul indicat. Ceru 
informaţii mai multor şi află că Dick O'Moore se îndeletniceşte cu 
asemenea călătorii. Pe Dick O'Moore îl găsiră într-o tavernă, la 
un pahar de gin cu un indian spătos şi înalt, îmbrăcat în haine 
europene. 

Marinar versat, Dick O'Moore ceru toate lămuririle şi pretinse 
cincisute de dolari de cap de om. După tocmeală, se ajunse la 
1.500 dolari pentru întreaga echipă. Dick dădu întâlnire pentru a 
doua zi în port specificând că plecarea are loc la orele şase 
dimineaţa şi că pe bord se mai găseşte un călător. 

— Probabil un om certat cu politia, spuse Pilex pe drum lui 
Roscos. Trebuie să fim atenţi să nu ni se întâmple ceva rău. 

Punctual, micul vas plecă din uriaşul port american la orele 
şase de dimineaţă. Călătoria era fixată în trei etape pentru ca 
barca motor să se aprovizioneze cu combustibil. Al cincilea 
călător era chiar indianul de la tavernă. După ce salută, el se 
retrase într-un colt si rámasa neclintit, cu privirea atintitá pe 
întinsul apei. 

— Nu pare a fi un criminal, spusa Pilex care se pricepea în 
figuri omeneşti. 

— Probabil cá are vreo treabă prin partea locului, spuse 
Roscos. 

— Se prea poate, replică bătrânul ghid. 

O călătorie pe mare, pe lângă coastă este totdeauna plăcută, 
când mecanicul este priceput. Dick O'Moore îşi cunoştea 
meseria, dar rămase mulţumit la culme când văzu ce poate şi 
Patrick Bon, pe care nu-l lăsă firea să stea liniştit. Cei doi 
conduceau cu schimbul iar vorbăria era în mare cinste tot timpul. 
Doar indianul nu se amesteca în discuţie, stând mereu retras. 

Trecură două zile şi prima etapă fu consumată. Se făcură 
provizii într-un mic port şi după alte patruzeci şi opt de ore, 
etapa doua era de asemenea trecută. Barca motor mergea 
superb şi după şapte zile de mers, apărură la orizont primele 
insule din noianul de insule dintre gradele 55* şi 58* latitudine 
nordică. 

Prezenta indianului îi neliniştea, dar neavând încotro, ei 
trebuiră să ţină în prezenţa lui un consiliu de război. 

Se hotăra ca echipa să lucreze metodic vizitând zilnic cât mai 
multe insule. 

— Dacă indienii Chipawi s-au ascuns aci, vom da peste εἰ, 
spuse Roscos. Trebuie să salvăm neapărat pe Celestin Lion şi 

nepotii lui 

Indianul se apropiase de grup si urmárea discutia cu atentie. 
Roscos voi să-l repeadá dar se abtinu şi-i puse prima întrebare 
de la inceputul cálátoriei: 

— Cunoasteti aceste meleaguri? 

— Le-am studiat atent, câteva luni іп şir, răspunse el, si vá pot 
fi de mare ajutor, cáci si eu am venit іп aceias intentie. Numele 
meu este Zandum!... 

Grupul rámase gurá cáscatá. Providenta favorizase pe 
cáutátori, cáci Zandum era prietenul lui Celestin Lion, omul care 
dusese tubul de aramá la Quebec. 

Zandum stia multe. După ce-şi terminase misiunea la Quebec, 
el urmárise pe Chipawi până la insula Baranoff, unde se 
ascunserá. Celestin Lion si nepotii lui mai tráiau. In schimb, 
Vesuvio si Flanders muriserá chinuiti de indieni, care voiau sá-l 
sperie astfel pe bátràn, incát sá declare unde se ascundea 
comoara. 

După ce povestirea lui Zandum fu ascultată cu evlavie, urmă 
un nou consiliu de războia, la care participă şi Dick O'Moore, care 
anunţase că vrea să lupte şi el pentru salvarea celor trei 
prizonieri. 

Zandum spuse că mijlocul cel mai bun de reuşită este un atac 
prin surprindere în toiul nopţii. El cunoştea poziţia bivuacului 
indienilor şi obiceiurile lor. Nici Pilex însă nu era mai prejos, şi 
amândoi îşi asumaserá prima parte a misiunii: să curețe drumul 
de cele două sentinele. Zandum urma după aceia să se furişeze 
până la coliba prizonierilor iar ceilalţi cinci aveau datoria să 
provoace o mare panică, printr-un foc intens de carabine. 
Zandum le puse la dispoziţie o mitralieră pe care el recunoscu că 
o furase dintr-un fort, cu două mii de gloanţe. Patrick Bon ştia să 
se servească de această armă pe care indianul o botezase: „pui 
de tun”. 

Planul echipei 2 reuşi de minune. Debarcară după miezul 
nopţii pe insulă iar Pilex şi Zandum dispărură imediat în 
întuneric. După un sfert de oră se întoarseră spunând că drumul 
este liber. Micul grup se puse în mişcare. Patrick Bon cară 
mitraliera iar Luc Badoit lada cu gloanţe. Zandum desemnă 
fiecăruia o poziţie şi spuse ca focul să înceapă în momentul când 
el va intra într-una din colibe. Zis şi făcut. Când Zandum dispăru 
în colibă, începu o puternică răpăială de gloanţe. Indienii ieşiră 
somnoroşi din cocioabe cu armele în mâini. Mitraliera lui Bon 
intră în funcţie curátind calea de tot ceea ce ceilalţi scápau. 

Deodată vázurá un colos, aproape gol, intrând în coliba în care 
se găsea Zandum şi prizonierii. Vrură să se repeadă într-acolo, 
însă Pilex ordonă să continue focul. După un sfert de oră, 
bivuacul era pustiu şi tăcut. Nici un indian nu scăpase. Mitraliera 
făcuse ravagii. Uşa colibei se deschise şi în pragul ei apăru un 
om cu barba albă şi doi copiii lângă el. Era Celestin, Lucia şi 
Pierre. Zandum nu apăru. Toată lumea se îndreptă spre cei trei, 
chiar şi Patrick Bon care-şi îndrăgise mitraliera. După primele 
imbrátisári, Celestin Lion rugă să se sape o groapă pentru 
Zandum, marele şef al indienilor Cree. Nobila creatură primise o 
lovitură de pumnal în inimă. Isi făcuse datoria până la urmă, 
sugrumând pe uriaşul Kory-Kory. 

CAPITOLUL VIII 
MECI NUL 


Pe bordul transatlanticului Luisitania, care párásise orasul 
Quebec іп ajun, este o mare animatie. Unsprezece persoane 
discută pe puntea de comandă, râd si se amuză. Doi oameni cu 
barbă albă, unul este indian, doi par între două vârste iar ceilalţi 
şase sunt încă tineri, am putea spune copiii. Cred că aţi ghicit, 
iubiţi cititori de cine este vorba: glorioasele echipe se întorc în 
Franţa, cu comoara, prizonierii şi indianul Wabask, angajat 
definitiv de Leonec. 

Nu se vorbeşte de pátaniile acestei călătorii. Totul a fost uitat. 
La Quebec s-a format un consorţiu care să exploateze mina de 
aramă din munţii Stâncoşi iar preşedinte a fost ales notarul 
Albany. 

Acum, tinerii au dat năvală în jurul Luciei, care este curtată ca 
o domnişoară mare. Cei mai asiduu sunt verii Antonin şi Jean 
Paul. 

Primul o întreabă deodată: 

— Care din noi îţi place mai mult? 

— Amândoi, fu răspunsul strengáritei. 

— Din nou meci nul! jubilă veselul Totor Raquet. 


- FINE - 

CAPITOLUL VIII МЕСІ. NUL: ieri en rr ορ Rete 23 
CUPRINS C —————————Á— M 24 

Ceraţi ia toate chioscurile 
succesele sáptámánei: 


„Misiunea 
secretă“ 


apărută în Colecția 
romanelor de 15 Lei 


Gazul infernal 
rs LUAM a 


Mare roman de mistrer şi 
actiune 


